布碌侖大橋

布碌崙大橋係美國幾舊懸臂橋，有成1,825米，約莫5,989呎。佢駁住紐約市裏面曼克頓同布碌崙，響東江上面。布碌崙大橋1883年落成，係曾響係世界最長嘅吊橋。全橋用鋼綫吊住，亦係駁去長島第一橋。

條橋原本叫東江橋，起好之後叫紐約布碌崙大橋，後尾改成布碌崙大橋。

史

布碌崙大橋之所以起得成，係經過幾番波折。條橋主要策劃人物，係來自Roebling家嘅三人。佢哋嘅大名，刻咗響橋石之上。首先係老竇阿莊1870年1月3號開始起橋。但阿莊起咗無耐，就因為工程意外傷及腳趾，最後感染而死。咁阿仔華盛頓就接手造橋。而華盛頓老婆岩美莉響起橋之時，亦幫過好大忙。事緣華盛頓無耐，因為起橋塔，落水底做嘢多得沉箱病而癱咗。華盛頓唔方便去地盤，咁岩美莉就幫老公同地盤工頭聯絡，負責所有文書往來。唔單止咁，佢又學高級數學，幫手計下曲綫，物料，拉纜，工程所有數學。佢一幫就幫咗十一年。條橋起到1883年5月24號完工，一起就起咗13年，可見當時來講，係幾大工程。

秋天的童話#片中經典對白

美國嘅橋
類:曼克頓
類:布魯克林建築物